สังคมข่าวหุ้น
ดัชนีหุ้นไทยปิดตลาด 1,695.97 จุดเพิ่มขึ้น 5.10 จุด มูลค่าซื้อขาย 59,495 ล้านบาท สัปดาห์นี้ตลาดหุ้นไทยมีโอกาสผันผวน จับตาการทยอยประกาศงบการเงิน กลุ่มธนาคารงวดไตรมาส 3/60 ประเมินแนวต้าน 1,720 จุด แนวรับ 1,670 จุด...
9 ต.ค. 2560

เล็กเซียวหงส์
 ดัชนีหุ้นไทยปิดตลาด 1,695.97 จุดเพิ่มขึ้น 5.10 จุด มูลค่าซื้อขาย 59,495 ล้านบาท สัปดาห์นี้ตลาดหุ้นไทยมีโอกาสผันผวน จับตาการทยอยประกาศงบการเงิน กลุ่มธนาคารงวดไตรมาส 3/60 ประเมินแนวต้าน 1,720 จุด แนวรับ 1,670 จุด…
*…TOP ราคาปรับขึ้นแตะระดับแนวต้าน 100 บาท แม้ยังผ่านไม่ได้ แต่อย่างน้อยเริ่มเห็นแรงซื้อเข้ามาอย่างต่อเนื่อง ขานรับงบไตรมาส 3/60 ได้ประโยชน์จากค่าการกลั่นไตรมาส 3/60 ที่ปรับขึ้น 20-22% ไตรมาสก่อน เฉลี่ยอยู่ที่ระดับ 9-11 เหรียญสหรัฐต่อบาร์เรล ตามส่วนต่างน้ำมันอากาศยานและน้ำมันดีเซลปรับตัว 21% และส่วนต่างน้ำมันเบนซิน เพิ่มขึ้น 13% ที่สำคัญ P/E เฉลี่ยอยู่แค่ 10 เท่า ราคา 100 บาท น่าจะเป็นแนวรับมากกว่ามั้ง.!?…
*…THCOM จับตางบไตรมาส 4/60 จะมีการบันทึกกำไรพิเศษประมาณ 1,800 ล้านบาท หลังจาก ADVANC สรุปดีลซื้อหุ้น CSL ราคา 7.80 บาท (ต้นทุนเพียง 1 บาท) ระยะสั้นๆ เข้าเก็งกำไร THCOM ก็น่าสนใจดีนะ…
*…IRPC เผลอแป๊บเดียวราคา 6.50 บาทแล้ว จำได้ว่าก่อนหน้านี้ยังผลุบๆ โผล่ๆ อยู่ที่ 6 บาท อยู่เลย..แน่นอนมีการมองข้ามช็อตไปถึงงบไตรมาส 4/60 ว่าจะมีกำไรแข็งแกร่งต่อเนื่อง เลยทำให้แรงเก็งกำไรหุ้น IRPC ไหลเข้ามาไม่หยุด..แต่ในเชิงเทคนิค 6.70 บาทเป็นระมัดระวังหากผ่านได้ไป 7.00 บาทชัวร์ๆ…
*…หุ้นสายการบิน AAV-BA-NOK สัปดาห์นี้จับตาเซ็นติเมนต์เชิงบวก จากข่าวดี “องค์การการบินพลเรือนระหว่างประเทศ (ICAO)” ประกาศ “ปลดธงแดง” ค่อนข้างชัดเจน หลังส่งสัญญาณเชิงบวกว่าผลประเมินเป็นที่น่าพอใจ เมื่อปลายเดือนที่ผ่านมา ส่วนหุ้นตัวไหนจะกระโดดโลดเต้นอย่างไร..ว่ากันไปตามเนื้อผ้าเลยนะครับ…
*…หุ้นร้อนประจำวัน 6 ต.ค. 60 ที่มีราคาและมูลค่าซื้อขายปรับขึ้นแรงและอยู่ระหว่าง (Trading Alert List) คือ บริษัท เอเจ แอดวานซ์ เทคโนโลยี จำกัด (มหาชน) หรือ AJA ใบสำคัญแสดงสิทธิในการจองซื้อหุ้นสามัญบริษัท เอเจ แอดวานซ์ เทคโนโลยี จำกัด (มหาชน) ครั้งที่ 1 หรือ  AJA-W1 ทำให้เข้าข่ายมาตรการกำกับการซื้อขายระดับ 1 ต้องใช้เกณฑ์ Cash Balance (ซื้อขายด้วยเงินสดทั้งจำนวน) มีผลตั้งแต่ 09 ต.ค.-17 พ.ย. 60 ส่วนบริษัท เฟอร์รั่ม จำกัด (มหาชน) หรือ FER, ใบสำคัญแสดงสิทธิในการจองซื้อหุ้นสามัญบริษัท เฟอร์รั่ม จำกัด(มหาชน)ครั้งที่ 1 หรือ FER-W1, ใบสำคัญแสดงสิทธิในการจองซื้อหุ้นสามัญ ของบริษัท เฟอร์รั่ม จำกัด (มหาชน) ครั้งที่ 2  FER-W2, ใบสำคัญแสดงสิทธิในการจองซื้อหุ้นสามัญบริษัท เฟอร์รั่ม จำกัด (มหาชน) ครั้งที่ 3 หรือ FER-W3 มีผลตั้งแต่วันที่ 09 ต.ค.-27 ต.ค. 60…
*…มีข่าวดีมาบอก..บริษัทหลักทรัพย์เคทีบี (ประเทศไทย) จำกัด (KTBST) แจกฟรี “เหรียญที่ระลึกงานพระบรมศพ ร.9” (เหรียญ 60 พรรษา 2530 และรัชมังคลาภิเษก 2531) จะเปิดแจกฟรีแก่ประชาชนชาวไทย เพิ่มขึ้นจาก 500 ชุด เป็น 999 ชุด และมีเหรียญเพิ่มเติม เนื่องในวาระต่างๆ ของรัชกาลที่ 9 ร่วมด้วยหลายวาระ จะแจกพร้อมกันวันที่ 12 ตุลาคม 2560 เพื่อเป็นการระลึกถึงครบรอบ 1 ปี แห่งการสวรรคตและที่ระลึกงานพระบรมศพที่จะมีขึ้นวันที่ 26 ตุลาคม 2560 โดยแจกที่อาคาร CRC, All Seasons Place หน้าร้าน Starbucks Reserve ถ.วิทยุ เวลา 10.30 น. ท่านใดประสงค์จะมีไว้เป็นที่ระลึก โปรดไปรับบัตรคิวล่วงหน้าตั้งแต่ 10.00 น.นะครับ…
*…ปิดท้ายกันเช่นเคยกับข่าวหุ้นเจาะตลาดออนทีวี ผ่านสถานีโทรทัศน์สปริงนิวส์ดิจิทัลช่อง 19 เวลา 9.30-10.00 น. พบกันสดๆ กับ “มอร์นิ่งสตาร์ หุ้นดาวเด่น” ที่อัพเกรดตลาดหุ้นทั่วโลกเพื่อมองแนวโน้มตลาดหุ้นไทยภาคเช้า ดำเนินรายการโดยวิษณุ โชลิตกุล…
*…พร้อมพบกับรายการ “ข่าวหุ้นเจาะตลาดออนเรดิโอ” ผ่านสถานีข่าวจริงสปริงเรดิโอ FM 98.5 MHz โดยสุภชัย ปกป้อง, บูรพา สงวนวงศ์ และทีมงานข่าวหุ้นธุรกิจ ตั้งแต่เวลา 9.30-11.00 น. ที่จะมาเจาะลึกเรื่องหุ้นช่วงก่อนและหลังเปิดตลาดหุ้นภาคเช้า งานนี้จัดเต็มๆ ชั่วโมงครึ่ง…*…เท่านั้นไม่พอ ต่อเนื่องกันด้วย “ชัดลึกทุกกลยุทธ์ธุรกิจ” กับรายการ Business Focus เวลา 11.00-12.00 น. โดยสุภชัย ปกป้อง และทีมงานข่าวหุ้นธุรกิจ การันตีทุกโจทย์เรื่องหุ้น หาคำตอบได้ที่ข่าวหุ้นธุรกิจเท่านั้น